Møteinnkalling 2/05

Møte:

Bydelsutvalget

Møtested:

Bølerlia 2

Møtetid:

mandag 14. mars 2005 kl. 18.30

Sekretariat:

Erik Johnsen

SAKSKART II

Åpen halvtime

Saker til behandling

Sak 44/05    Oppnevning av styringsgruppe og mandat for prosjekt "Kulturbydel Østensjø".............. 0

Bydel Østensjø

Eventuelt

Arnfinn Aabø                                                                                                    Erik Johnse/s

leder                                                                                                                 BU-sekretær

Sak 44/05    Oppnevning av styringsgruppe og mandat for prosjekt "Kulturbydel Østensjø"

Arkivsak: 200400622

Arkivkode: 802

Saksbehandler: Hallgeir Thorbjørnsen

Saksgang                                                                                Møtedato             Saknr

Ungdomsrådet                                                                       03.03.05              19/05

Oppvekstkomite                                                                   07.03.05

Bydelsutvikling, Miljø- og Kulturkomite                             07.03.05

Omsorgskomite                                                                    07.03.05

Eldrerådet                                                                             07.03.05

Råd for funksjonshemmede                                                  08.03.05

Bydelsutvalget                                                                      14.03.05              44/05

Tidligere vedtak i saken:

Vedtak fra tidligere behandling(er) mangler.

OPPNEVNING AV STYRINGSGRUPPE OG MANDAT FOR PROSJEKT "KULTURBYDEL ØSTENSJØ"

Bakgrunn:

Det vises til BU-sak 6 /05 ”Forslag til disponering av avsatte midler til kulturaktiviteter – budsjett 2005”. Styringsgruppe for prosjektet Kulturbydel Østensjø skal i følge vedtaket i saken oppnevnes på BU-møte 14.03.2005.

Saksframstilling:

I åpent møte for Kulturbydel Østensjø i Oppsal samfunnshus 02.03.2005, ble det lagt fram forslag til sammensetning og kandidater til styringsgruppen, og forslag til mandat for gruppen.

Følgende forslag til sammensetning av styringsgruppa ble presentert:

Arnfinn Aabø, leder av Bydelsutvalget (leder styringsgruppa)

Per Nygaard, leder av Bydelsutvikling, miljø- og kulturkomiteen

Inger Haagaas, leder av Oppvekstkomiteen

Tore Lundberg, leder av omsorgskomiteen

1 repr. fra Ungdomsrådet (utpekes av ungdomsrådet i møte 03.03.2005)

Dag Gomnæs, områdedirektør for skolene i bydelen

Bjørn-Erik Kragstad, Oppsal Idrettsforening

Helge Fauskrud, Østensjø Musikkråd

Tommy Grotterød, avdelingssjef barn- og unge

Hallgeir Thorbjørnsen, kulturkonsulent og styringsgruppas sekretær

I tillegg ble leder for Østensjøvannets Venner, Amund Kveim, foreslått av salen. Kveim foreslo en representant for Østensjø Friluftsutvalg. Det ble også stilt spørsmål om det burde være representasjon fra meinighetene og fra funksjonshemmede, samt fra noen med fremmedkulturell bakgrunn.

Følgende forslag til mandat for styringsgruppa ble presentert:

Styringsgruppa skal lede og følge opp arbeidet med Kulturbydel Østensjø innenfor de rammer Bydelsutvalget setter.

Styringsgruppa kan ta opp og vurdere større bydels/by-omfattende prosjekter innenfor kultur og miljø i vid forstand.

Styringsgruppa skal utarbeide langsiktige og overordnede planer for utvikling av Kulturbydel Østensjø som en permanent satsning.

Herunder opplegg for permanent samarbeid mellom Bydel Østensjø og frivillige organisasjoner i bydelen, og utarbeide en innstilling om dette innen utløpet av funksjonstiden.

Styringsgruppa skal foreslå disponering av midler som bydelsutvalget stiller til styringsgruppas disposisjon og gjennom dette og på andre måter støtte opp om utviklingen av kultur- og miljøaktiviteter i bydelen.

Styringsgruppa skal spille inn opplegg og budsjett for 2006 for prosjektet Kulturbydel Østensjø.

Styringsgruppa skal påse at det inviteres til minst et åpent møte i året om Kulturbydel Østensjø.

Styringsgruppa skal jevnlig informere bydelsutvalget om arbeidet med Kulturbydel Østensjø ved at det lages referater fra styringsgruppas møter og ved informasjon i bydelsutvalget.

Administrasjonen i bydelen er sekretariat for styringsgruppa, forbereder møter og fører referat.

Styringsgruppas funksjonstid settes til 1. september 2006

Vurdering:

Sammensetningen av styringsgruppa gir en bred representasjon, både politisk, administrativt og fra lag, organisasjoner og ungdom. Kandidatene som er foreslått skal representere ”det brede lag” innefor sitt område. Antallet representanter i styringsgruppa er relativt stort og bør holdes nede. Bydelsdirektøren anbefaler at sammensetningen av gruppa vedtas som foreslått, med tillegg av en representant fra Østensjø Friluftsutvalg.

Videre anbefaler bydelsdirektøren at mandatet vedtas som foreslått.

Bydelsdirektørens forslag til vedtak

Bydelsutvalget støtter forsalg til sammensetning av styringsgruppa for Kulturbydel Østensjø, med utvidelse med en representant fra Østensjø Friluftsutvalg.

Bydelsutvalget støtter forsalg til mandat for Kulturbydel Østensjø.

Tove Stien /s                                                                                        Tommy Grotterød /s

bydelsdirektør                                                                                      avdelingssjef barn og unge